II Lietuvos Statutas - Vikipedija

# II Lietuvos Statutas

### Straipsnis iš Vikipedijos, laisvosios enciklopedijos.

Antrasis Lietuvos Statutas - vienas iš XVI a. Lietuvos Statutų, priimtas 1566 m. Šis statutas įteisino luomines reformas, įformino bajorų atstovavimą seime, renkamus bajorų žemės teismus.

Pasirodžius I Statutui 1529 m., smulkioji bajorija buvo juo nepatenkinta ir reikalavo naujo. Naujos Statuto laidos klausimas buvo keliamas net keliuose seimuose. Seimų pataisytas, jis buvo nutartas įvesti 1564 m., tačiau tuo metu vyko karas su Maskva ir tik 1566 m. 10 žmonių komisija (5 katalikai ir 5 pravoslavai) paruošė II Statuto redakciją. Į jį jau buvo įtraukti ir visi naujoviškumai, atsiradę dėl tuo metu padarytos pavietų ir teismų reformos.

Ši antroji laida buvo jau daug platesnė ir sistematizacijos atžvilgiu daug pažangesnė. Kaip tik tuo metu Lietuvoje vyko didelės permainos teisiniuose santykiuose: bajorija įgavo vis daugiau teisių, darėsi vieninteliu luomu, turinčiu visas teises, ir kūrė naują, panašią į Lenkijos, valstybinę santvarką. Todėl pamačius, kad ir antroji Statuto laida reikalinga pataisų, buvo pradėta rūpintis nauja Statuto laida dar tais pačiais 1566 m., tačiau ji, - trečia ir paskutinė laida, - teišėjo vos 1588 m.

## [taisyti] Nuorodos

- II Lietuvos Statutas 1566 m.

Rodomas puslapis "http://lt.wikipedia.org../../../i/i/_/II_Lietuvos_Statutas_4e4e.html"

Kategorijos: Lietuvos istorija | Lietuvos teisės istorija

##### Views

- Straipsnis
- Aptarimas
- Dabartinė versija

##### Paieška